
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 92  
                                                               din 27 iunie 2024
privind modificarea Organigramei şi a Statului de Funcţii

ale Municipiului Sighişoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.058/21.06.2024 și la Consiliul Local Sighișoara cu nr. 21.061/21.06.2024, de referatul de aprobare, înregistrat cu nr. 21.059/21.06.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile art. 391, art. 392, art. 402, art. 405, art. 407, art. 409, art. 414 și art. 518, precum și de prevederile art. 129 alin. (1), alin. (2) lit. „a” și alin. (3) lit. „c”, alin. (14), art. 139 alin. (1) și art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere principiul gestionării eficiente a cheltuielilor de personal plătite din fonduri publice și principiul eficienței și responsabilității fiscale și văzând și prevederile art. VI din Ordonanța de Urgență a Guvernului nr. 115/2023 privind unele măsuri fiscal - bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;

Văzând Hotărârea Consiliului Local Sighișoara nr. 61/25.03.2021 privind modificarea Organigramei şi a Statului de Funcţii ale Municipiului Sighişoara;
Luând în considerare adresa Instituției Prefectului - Județul Mureș cu nr. 14.223/IX, dosar nr. 11 din data de 01.11.2023, înregistrată la Municipiul Sighișoara cu nr. 36.212/02.11.2023, în care se menționează care este numărul maxim de posturi aprobat pentru Municipiul Sighișoara începând cu data de 1 noiembrie 2023, rezultat ca urmare a aplicării prevederilor art. XVII alin. (8) din Legea nr. 296/2023 privind unele  măsuri fiscal - bugetare pentru asigurarea sustenabilității financiare a României pe termen lung, cu modificările și completările ulterioare, precum și a Ordinului Prefectului Județului Mureș nr. 372/01.11.2023 privind reducerea cu 10 % a numărului maxim de posturi corespunzător fiecărei unități/subdiviziuni administrativ - teritoriale, începând cu data de 1 noiembrie 2023;

Ținând cont și de adresa Instituției Prefectului - Județul Mureș cu nr. 3.996/S IX, dosar nr. 11 din data de 22.03.2024, înregistrată la Municipiul Sighișoara cu nr. 11.954/29.03.2024, în care se menționează că numărul maxim de posturi ce pot fi încadrate la nivelul Municipiului Sighișoara pentru anul 2024, se vor menține la nivelul anului 2023, potrivit art. III alin. (8^1) din Ordonanța de Urgență a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare;

Având în vedere adresa Ministerului Dezvoltării, Lucrărilor Publice și Administrației – Direcția Generală Administrație Publică cu nr. 2492/DSRAP/9.04.2024, înregistrată la Municipiul Sighișoara cu nr. 13.291/09.04.2024, în care semnalează faptul că, prin Ordonanța de Urgență a Guvernului nr. 31/28.03.2024, publicată în Monitorul Oficial al României, Partea I, nr. 274 din 29 martie 2024 a fost completat art. XXIX din Legea nr. 296/2023 privind unele măsuri fiscal - bugetare pentru asigurarea sustenabilității financiare a României pe termen lung și prin urmare obligațiile instituite prin art. XXIX alin. (1), începând cu data de 1 iulie 2024, nu se aplică serviciilor reglementate de alin. (14), respectiv serviciilor publice comunitare locale/județene de evidență a persoanelor în speță Serviciului Public Comunitar Local de Evidența Persoanelor Sighișoara, sub condiția aprobării exceptării prin hotărâri ale autorităților administrației publice locale;

Având în vedere adresa Ministerului Dezvoltării, Lucrărilor Publice și Administrației – Direcția Generală Administrație Publică cu nr. 2492/DSRAP/9.04.2024, înregistrată la Municipiul Sighișoara cu nr. 13.359/10.04.2024, în care semnalează faptul că, prin Ordonanța de Urgență a Guvernului nr. 31/28.03.2024, publicată în Monitorul Oficial al României, Partea I, nr. 274 din 29 martie 2024 a fost completat art. XXIX din Legea nr. 296/2023 privind unele măsuri fiscal - bugetare pentru asigurarea sustenabilității financiare a României pe termen lung și prin urmare obligațiile instituite prin art. XXIX alin. (1), începând cu data de 1 iulie 2024, nu se aplică serviciilor reglementate de alin. (14), respectiv serviciilor publice comunitare locale/județene de evidență a persoanelor în speță Serviciului Public Comunitar Local de Evidența Persoanelor Sighișoara, sub condiția aprobării exceptării prin hotărâri ale autorităților administrației publice locale;
Având în vedere prevederile Legii nr. 296/2023 privind unele măsuri fiscal - bugetare pentru asigurarea sustenabilității financiare a României pe termen lung, cu modificările și completările ulterioare, cu precădere prevederile CAPITOLULUI III Măsuri de disciplină economico - financiară. Descentralizarea unor servicii publice, SECȚIUNEA 1 Măsuri economico - financiare referitoare la autoritățile/instituțiile publice;

Având în vedere prevederile Legii nr. 53/2003, Codul Muncii, republicată, cu modificările și completările ulterioare;

Ținând cont de prevederile Legii nr. 155/2010, Legea poliției locale, republicată, cu modificările și completările ulterioare;

Ținând cont de prevederile Legii nr. 350/2001 privind amenajarea teritoriului și urbanismul, cu modificările și completările ulterioare;

Ținând cont de prevederile Legii nr. 334/2002, Legea bibliotecilor, republicată, cu modificările și completările ulterioare;

Ținând cont de prevederile Ordonanței de Urgență nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare;

Având în vedere prevederile art. 9 alin. (3) din Ordonanța Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare;

 Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare, prevederile Hotărârii Guvernului nr. 900/2023 pentru stabilirea salariului de bază minim brut pe țară garantat în plată, cu modificările și completările ulterioare, precum și prevederile Hotărârii Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;
Luând în considerare consultările ce au avut loc în data de 21.06.2024 cu reprezentanții salariaților – funcționari publici, președintele sindicatului la nivel de instituție, reprezentantul Sindicatului ProLex, în urma cărora s-a încheiat procesul - verbal cu nr. 21.003/I/21.06.2024;

Ținând cont de avizul/acordul unanim exprimat vis-a-vis de proiectul de hotărâre privind modificarea Organigramei şi a Statului de Funcţii ale Municipiului Sighişoara, dat de Comisia paritară din cadrul Municipiului Sighișoara, constituită prin Dispoziția Primarului Municipiului Sighișoara nr. 664/04.10.2022, consemnat în procesul - verbal încheiat în data de 21.06.2024 și înregistrat la Municipiul Sighișoara cu nr. 21.022/30/21.06.2024; 
Având în vedere Raportul de specialitate al Biroului Resurse Umane și Administrare Sistem Informatic, înregistrat cu nr. 21.060/I/2/21.06.2024, prin care se propune modificarea Organigramei şi a Statului de Funcţii ale Municipiului Sighişoara;
Având în vedere amendamentul formulat și prezentat în plenul şedinţei ordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1) și alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

              H O T Ă R Ă Ş T E:

Art. 1. Se aprobă modificarea Organigramei și a Statului de Funcţii ale Municipiului Sighişoara, conform anexelor nr. 1, respectiv nr. 2, care fac parte integrantă din prezenta hotărâre.

Art. 2. Numirea personalului pe noile funcții publice și încadrarea personalului în noile funcții contractuale se realizează prin dispoziția primarului cu respectarea prevederilor legale în vigoare.

Art. 3. Prezenta hotărâre va fi pusă în aplicare în acord cu prevederile art. XX alin. (7) din Legea nr. 296/2023 privind unele măsuri fiscal - bugetare pentru asigurarea sustenabilității financiare a României pe termen lung, cu modificările și completările ulterioare.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi Biroul Resurse Umane și Administrare Sistem Informatic din cadrul Municipiului Sighișoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 11 voturi ”pentru”, 1 vot ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  3 ex. Biroul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică.

10 ex. 

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 92/27.06.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


